section_heading: Karakteristike oružja
paragraph_text: Dužina automata je mala jer se sklapanje željeznog kundaka vrši "prema naprijed", tako da se prilikom sklapanja, kraj kundaka nalazi kraj cijevi ovog automata. Sam kundak je svojim dizajnom prilično lagan čime i oružje dobiva na manjoj težini.<br /> Brzina gađanja je namjerno smanjena s potencijalnih 1000 metaka u minuti na 850 metaka u minuti. Time se dobiva bolja upravljivost.<br /> Vatra iz samokresa može biti pojedinačna i rafalna. Najbolje rezultate postiže gađanjem iz ruke na daljinama od 70-80m, a gađanjem s osloncem na usadnik do 150m.<br /> Na zadnjem ciljaniku ima dvije ciljaničke daljine na 75 i 150m. Ima vrlo osjetljiv okidač!